《卜算子　出德胜门沿堤过雨轻尘不飞新绿在树澹以夕照纵辔丛薄间极潇爽之致 其一》
清代·张祥河

纵马去何之，独自鞭丝飏。狼籍秋阴滴晚凉，几点轻衫上。

何处远香归，堤畔么禽唱。碧受风斜不见花，蔌蔌枯荷响。

作者简介：（1785—1862）江苏娄县人，字诗舲。嘉庆二十五年进士，授内阁中书，充军机章京。道光间历户部郎中、河南按察使、广西布政使、陕西巡抚。在豫治祥符决口能始终其事。咸丰间，官至工部尚书。工诗词，善画山水花卉。有《小重山房集》。卒谥温和。